SAbed que ſi ſe les fizieren poſtiellas q ſemejē cabeças de priegos, tomen delas cañaueras verdes e freguenge las con ellas, e deſpues lauengelas con vonagre mezclado con agua, e deſpues tomen de la orrura del promo que finca quando lo funden, e de vna melezina q le dizen cayaquan, e del pergamino, e del papel, tāto delo vno como de al, e quemenlo todo, e fagan lo poluos e echēles dellos en las poſtiellas, e files fezieren las poſtillas tomē de la tierra e amaſlen con orines de mula e vnten les las poſtiellas cō ello, e ſi fezierē las poſtiellas grādes e redondas, tomē del eſtiercolſeco del ome, e delos caſcos delas calabaças, e del pan de ceuada, tanto delo cno como de lo otro, e quemen cada vna deſtas coſas ſobre ſi e mezclē lo todo en vno, e pongangelo ſobre las poſtiellas.